ที่ประชุมสภาผู้แทนราษฏร ผ่านความเห็นชอบพระราชกำหนดว่าด้วยการประชุมผ่านสื่ออิเล็กทรอนิกส์ พ.ศ.2563
ที่ประชุมสภาผู้แทนราษฏร ผ่านความเห็นชอบพระราชกำหนดว่าด้วยการประชุมผ่านสื่ออิเล็กทรอนิกส์ พ.ศ.2563 การประชุมสภาผู้แทนราษฎร ได้พิจารณาพระราชกำหนดว่าด้วยการประชุมผ่านสื่ออิเล็กทรอนิกส์ พ.ศ.2563 เป็นฉบับสุดท้าย สาระสำคัญเพื่ออนุมัติการประชุมผ่านสื่ออิเล็กทรอนิกส์ หรือการประชุมออนไลน์ ซึ่งเป็นการอำนวยความสะดวกในการประชุมนอกราชอาณาจักร ซึ่งจะง่ายต่อการทำธุรกิจ โดยสมาชิกอภิปรายว่า พ.ร.ก.ดังกล่าว สร้างโอกาสทางเศรษฐกิจให้กับผู้ประกอบการสามารถดำเนินธุรกิจใหม่ได้ พร้อมแนะตั้งหน่วยงาน ตรวจสอบรับรอง ผู้ให้บริการประชุมออนไลน์ว่าทำตามกฎหมายขณะที่นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ชี้แจงว่า พ.ร.ก.ฉบับนี้ จะช่วยอำนวยความสะดวกแก่นักลงทุนทั้งไทยและต่างชาติ ในช่วงสถานการณ์แพร่ระบาดของโรคโควิด-19 ที่ไม่สามารถเดินทางได้อย่างคล่องตัว ซึ่งจะทำให้เกิดการลงทุนอย่างต่อเนื่อง ส่งเสริมให้มีการขยายฐานการลงทุนในไทยของนักลงทุนต่างชาติ ตลอดจนเป็นการใช้ระบบอิเล็กทรอนิกส์ให้เป็นประโยชน์ต่อประชาชน ประเทศชาติและภาคธุรกิจ ให้สามารถดำเนินการธุรกิจได้ทันต่อสถานการณ์ในช่วงวิกฤตินี้ทั้งนี้ที่ประชุมมีมติอนุมัติให้ความเห็นชอบเมื่อช่วงเย็นที่ผ่านมา เห็นด้วย 270 เสียง ไม่เห็นด้วย 11 เสียง และงดออกเสียง 176 เสียง ทั้งนี้จะส่งพระราชกำหนดทั้ง 4 ฉบับ ให้วุฒิสภาเพื่อขออนุมัติความเห็นชอบต่อไป